  Майя Бывальцева 27-тӥ оштолэзьлы Удмуртиын коронавирус инфекциез черлан 55 выль учыръёсты пусйизы. Висьыны усемъёс пӧлын 14 аресозь тямыс пиналъёс но 65 арессэ ортчем 19 адями. Со сярысь элькунысь оперативной штаб ивортӥз. Диагноззы Ижкарын 33 улӥсьёслэн зэмаз, Юкаменск ёросын – укмыс, Глазкарын – ньыль, Дэри ёросын – куинь, Глаз ёросын – кык, Алнаш, Эгра, Можга ёросъёсын но Можгаын – быдэн одӥг. 66 адями висёнэз вормиз. Одӥг мурт кулӥз. Воргоронлы 40 арес вал Туннэ нуналлы Удмуртиын выль коронавирус инфекциен черлан 32 сюрс 610 учыр лабораториосын зэматэмын. 29 сюрс 273 адями йӧназ, 413 мурт кулӥз. Та дыре 61 висисьёслэн тазалыксы секыт лыдъяське. Элькунын выль коронавирус инфекцилы 1 миллион 47 сюрс 902 эскеронъёс ортчытӥзы, берло нуналскын – 2 сюрс 150. 27-тӥ оштолэзьлы Удмуртиын 83 сюрс 904 адями коронавируслэсь прививка пуктӥз, со пӧлысь 48 сюрс 619-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  